[{"text_idx": "#000000", "text": "Cyngor a Chymorth i Arweinwyr"}, {"text_idx": "#000005", "text": "Ceir atgofion hyfryd o Idris Willliams gan Gwilym Williams, un o swyddogion Calfaria, Penygroes erbyn hyn. Cyfeiria at atgofion aelodau\u2019r eglwys yng nghyfnod gweinidogaeth Idris Williams yn so\u0302n amdano fel person hwyliog a chymdeithasol. Byddai\u2019n effro i anghenion cymdogaeth eang ac yn cadw cyswllt cyson gyda bechgyn ifanc yr eglwys a alwyd i wasanaethu yn y rhyfel. Byddai Idris yn dyfynnu o lythyron y milwyr hyn o\u2019r pulpud, gan gadw cyswllt byw rhwng y gynulleidfa a\u0302\u2019u pobl ifanc. Pan ddaeth cyfle iddo flynyddoedd yn ddiweddarach i ymweld a\u0302 Rhufain, roedd yn awyddus i ymweld ag Eglwys Sant Pedr, adeilad y clywodd cymaint amdano gan un o fechgyn ifanc yr eglwys. Disgrifir ef fel pregethwr dwys, ond ei fod yn bersonoliaeth hwyliog ac wrth ei fodd yn canu a thynnu coes. Byddai\u2019n canu deuawdau mewn eisteddfodau ac roedd yn denor medrus. Cofir ef gan aelodau\u2019r ofalaeth fel bugail da ac yn ffrind i bawb."}, {"text_idx": "#000010", "text": "Ni wyddai idris Williams beth oedd segurdod; daliodd ati yn ddiwyd i wasanaethu\u2019r eglwysi o Sul i Sul ac i gefnogi popeth o bwys mewn Cyfarfod Dosbarth, Cymanfa ac Undeb. Dyma\u2019r pryd yr anrhydedddwyd ef a\u0302 Llywyddiaeth Cymanfa Bedyddwyr Sir Gaernarfon. Yr oedd yn anwylun yng ngolwg ei gyd-aelodau ac fe\u2019i neilltuwyd ganddynt yn Ddiacon Anrhydeddus. Mawr iawn fu ei gymwynasau i\u2019r byd a\u2019r betws ym Mro Creuddyn. Hunodd yn dawel bore Mercher, 17 Gorffennaf 1985, a\u2019i eiriau olaf oedd \u2018Gan edrych ar Iesu, Pen-tywysog a Pherffeithydd ein ffydd ni\u2019. Yng ngeiriau Idwal Wynne Jones \u201cpinacl bendigedig i oes o wasanaethu ei Arglwydd gyda sirioldeb a brwdfrydedd\u201d."}]